CELEX: 62008TN0189
Language: et
Date: 2008-05-22 00:00:00
Title: Kohtuasi T-189/08: 22. mail 2008 esitatud hagi — Forum 187 versus komisjon

19.7.2008   
            
            
               ET
            
            
               Euroopa Liidu Teataja
            
            
               C 183/26
            
         22. mail 2008 esitatud hagi — Forum 187 versus komisjon
   (Kohtuasi T-189/08)
   (2008/C 183/50)
   Kohtumenetluse keel: inglise
   Pooled
   
      Hageja: Forum 187 ASBL (Brüssel, Belgia) (esindajad: barrister'id A. Sutton, G. Forwood)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada vaidlustatud otsus niivõrd, kuivõrd selles ei kehtestata tulevikuks mõistlikke üleminekuperioode koordinatsioonikeskustele, mida Euroopa Kohtu 22. juuni 2006. aasta otsus hõlmab;
            
         
               —
            
            
               mõista kohtukulud välja komisjonilt, ja
            
         
               —
            
            
               võtta tarvitusele muud meetmed, mida kohus peab kohaseks.
            
         Väited ja peamised argumendid
   Käesolevas asjas palub hageja tühistada komisjoni 13. novembri 2007. aasta otsuse 2008/283/EÜ abikava kohta, mida Belgia rakendas Belgias asuvate koordineerimiskeskuste suhtes, ja millega muudetakse otsust 2003/757/EÜ (1), tulenevalt selle esimese otsuse osalisest tühistamisest Euroopa Kohtu poolt (2). Selles otsuses sedastas Euroopa Kohus, et 2003. aasta otsus ei kehtestanud üleminekumeetmeid nendele koordinatsioonikeskustele, kelle volituste pikendamise taotus oli vaidlustatud otsuse teatavakstegemise hetkel ootel või kelle volitused lõppesid samal ajal või vahetult pärast otsuse teatavakstegemist.
   Vaidlustatud otsus kehtestab üleminekuperioodid nendele koordineerimiskeskustele, mida Euroopa Kohtu otsus hõlmab.
   Hageja väidab oma hagi toetuseks, et vaidlustatud otsus:
   
               —
            
            
               on vastuolus olemasolevat abi puudutava ühenduse õigusega, nagu ühenduste kohus on järjepidevalt sedastanud;
            
         
               —
            
            
               jätab koordinatsioonikeskused ilma õiguspärasest ootusest olemasoleva abi kava lõpetavale komisjoni otsusele (hagejale teatavaks tehtud 17. märtsil 2008) järgnevale mõistlikule perioodile, et oma kaubanduslikke ja rahalisi tehinguid ümber korraldada;
            
         
               —
            
            
               rikub EÜ artikli 254 lõiget 3;
            
         
               —
            
            
               nähes ette tagasiulatuva maksustamise ja maksu kogumise olemasoleva abi asjas, näeb tegelikkuses ette abi tagasimaksmise, nagu see oleks ebaseaduslik, ning seeläbi ei järgi põhimõtet, et olemasoleva abi kavasid saab muuta ainult etteulatuvalt, pärast komisjoni lõplikku otsust olemasoleva abi menetlemise lõpetamiseks;
            
         
               —
            
            
               ei tunnusta nende koordinatsioonikeskuste õiguspäraseid ootusi, kes oma volituste pikendamise õigusliku alusena tuginesid Euroopa Kohtu presidendi 26. juuni 2003. aasta määrusele (3);
            
         
               —
            
            
               rikub võrdse kohtlemise ja diskrimineerimise keelu põhimõtet, nähes ilma objektiivsete põhjendusteta ette keskuste erinevate gruppide erineva kohtlemise.
            
         
      (1)  EÜT 2008 L 90, lk 7.
   
      (2)  Euroopa Kohtu 22. juuni 2006. aasta otsus liidetud kohtuasjades C-182/03 ja C-217/03: Belgia ja Forum 187 vs. komisjon (EKL 2006, lk I-5479).
   
      (3)  Kohtuotsus liidetud kohtuasjades C-182/03 R ja C-217/03 R: Belgia ja Forum 187 vs. komisjon (EKL 2003, lk I-6887).